lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas novadu vēlas padarīt pievilcīgāku – ZZ.lv
Vārda dienas svin: Modra, Francis, Dmitrijs
andra.ozola@zz.lv - 07.03.2022 - 16:37
Vēloties Jelgavas novadā uzlabot pakalpojuma pieejamību, veicināt sakoptāku teritoriju un nodrošināt plašāku sabiedrisko aktivitāšu klāstu, Jelgavas novada pašvaldība 7.martā iesniegusi vairākus projektu pieteikumus biedrības Lauku partnerība “Lielupe” izsludinātajā Eiropas Lauksaimniecības fonda lauku attīstībai (ELFLA) projektu konkursā “Sabiedrības virzītas vietējās attīstības stratēģijas ieviešana  Jelgavas novadā,” informē novada pašvaldība.
Kopumā pašvaldība izsludinātajā konkursā iecerējusi atbalstu gūt septiņiem dažādiem projektiem.  Zināms, ka projektu izvērtēšana ilgs četrus mēnešus, attiecīgi paredzot, ka apstiprināto projektu realizācija aizsāktos agrā rudenī. Ja pašvaldība atbalstu gūs visiem pieteiktajiem projektiem, tad projektu īstenošanai kopējais nepieciešamais pašvaldības līdzfinansējums būs 24 536 eiro, kuru paredzēts segt no projektiem paredzētā finansējuma apstiprinātajā 2022.gada pašvaldības budžetā.
Projekta “Āra trenažieru uzstādīšana Jelgavas novada ciemos” gaitā paredzēts uzstādīt 7-9 brīvdabas āra trenažierus Platones pagastā atpūtas laukumā pie Atspulgiem, Lielvircavā sporta laukumā pie skolas un Cenu pagasta Branku ciema Spartakā, nodrošinot iedzīvotājiem veselīgu brīvā laika pavadīšanas iespēju pieejamību un piemērotus apstākļus aktīvai atpūtai svaigā gaisā. Šī ir iedzīvotāju virzīta iniciatīva, un projekta īstenošana uzlabotu ciematu potenciālu un pievilcību. Projektam nepieciešamās izmaksas ir 11 766,34 eiro (ELFLA līdzfinansējums 9900 eiro un pašvaldības līdzfinansējums 1866,34  eiro).
Saturs turpināsies pēc reklāmas.
Projekts “Telšu iegāde dažādu sabiedrisku aktivitāšu nodrošināšanai Jelgavas novadā” ir jaunatnes lietu koordinatoru virzīta iniciatīva, kas paredz iegādāties trīs 3x6m izmēra teltis jauniešu centru aktivitāšu un pasākumu nodrošināšanai vasarā. Iecerēts, ka teltis varētu izmantot arī citu novada aktivitāšu un pasākumu nodrošināšanai, piemēram, aktivitāšu centriem, uzņēmēju un mājražotāju tirdziņiem, bāriņtiesas pasākumiem, kā arī sporta un brīvdabas kultūras pasākumiem. Projekta pieteikums paredz, ka nepieciešamais finansējuma apmērs  ir 11 986 eiro (ELFLA līdzfinansējums 9900 eiro un pašvaldības līdzfinansējums 2086 eiro).
Projekta pieteikums “Inventāra iegāde sportisko aktivitāšu dažādošanai iedzīvotājiem Jelgavas novadā” paredz iegādāties un uzstādīt iekštelpu sporta trenažierus novada sporta bāzēs, paplašinot iespējas novada iedzīvotājiem aktīvi un veselīgi pavadīt savu brīvo laiku. Iecerēts, ka Lielplatones pagasta sporta bāzē varētu uzstādīt kāju spēka trenažieri, Ozolnieku sporta skolā – skrejceļu, Glūdas pagasta sporta bāzē  – profesionālu daudzfunkcionālu trenažieri, savukārt Zaļenieku pagasta sporta bāzē – eliptisku trenažieri “BH Fitness”. Aprēķināts, ka projekta īstenošanai nepieciešami 12 087,34  eiro (ELFLA līdzfinansējums 9900 EUR un pašvaldības līdzfinansējums 2187,34 eiro).
Projekta pieteikums “Digitālās sienas (spēles) iegāde un uzstādīšana interaktīvu aktivitāšu nodrošināšanai” paredz iegādāties un uzstādīt digitālo spēļu sienu Šķibes pamatskolā, tādējādi mērķtiecīgi veidojot attīstošu izglītības iestādes vidi un sekmējot audzēkņu socializēšanos un prasmju un iemaņu attīstību, kas pašlaik, pandēmijas laikā, ir sevišķi svarīgi.  Spēli  vienlaicīgi var spēlēt 4-5 dalībnieki, un jāuzsver, ka spēli būtu iespējams pārvietot  arī uz citām skolām. Projekta īstenošanai nepieciešamais finansējuma apmērs ir 11076,99 eiro (ELFLA līdzfinansējums 9900 eiro un pašvaldības līdzfinansējums 1176,99 eiro).
Saturs turpināsies pēc reklāmas.
Projekta “Ānes parka labiekārtošana, I kārta” ietvaros paredzēts izveidot gājēju celiņus Ānes parka bērnu rotaļu zonā. Paša parka izveide ir iedzīvotāju iniciatīva, ko uzsāka īstenot 2021.gadā. Jāteic, ka parks tiek veidots iepriekš neizmantotā teritorijā – pļavā-, ko nepieciešams labiekārtot, lai nodrošinātu ērtu piekļuvi uzstādītajām rotaļu iekārtām. Projekta īstenošanai nepieciešamais finansējuma apmērs ir 25 000 eiro (ELFLA līdzfinansējums 9900 EUR un pašvaldības līdzfinansējums  15 100 eiro).
Projekta pieteikums “Jelgavas novada dabas un kultūras vērtību atpazīstamības veicināšana” paredz nodrošināt Jelgavas novada kultūrvēsturisko objektu saglabāšanu, attīstību un popularizēšanu, izgatavojot un uzstādot jauna dizaina informatīvos stendus Vilces, Vircavas un Teteles muižu un parku teritorijās. Stendi funkcionētu kā nozīmīgs informācijas sniegšanas instruments uz kuriem izvietot konkrētās dabas un kultūras objektu vēsturi, fotogrāfijas un citu nozīmīgu informāciju. Šī projekta īstenošanai nepieciešamais finansējuma apmērs ir 10 345,50 eiro (ELFLA līdzfinansējums 9 310,95 eiro un pašvaldības līdzfinansējums 1 034,55 eiro).
Projekta “Airēšanas slaloma laivu iegāde ūdens sporta aktivitāšu veicināšanai” ietvaros paredzēts airēšanās bāzei “Lejupes” Ozolniekos, kas izveidojusi  Iecavas upē airēšanas trasi, iegādāties sešas airēšanas slaloma laivas un sešus airēšanas slaloma airus. Projekta ideju izvirzīta, atsaucoties uz lielo iedzīvotāju pieprasījumu pēc konkrētā sporta veida, kam līdz šim trūcis ekipējums. Tāpat iecerēts, ka projekta īstenošana palīdzētu rosināt padziļinātu interesi par airēšanas slalomu. Projekta īstenošanai nepieciešamais finansējuma apmērs ir 10 870 eiro (ELFLA līdzfinansējums 9 783 eiro un pašvaldības līdzfinansējums 1 087 eiro).
Foto: Jelgavas novada pašvaldība
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.